Nu er de færdige med at undersøge Paludans pakke • Newsbreak.dk\nNu er de færdige med at undersøge Paludans pakke\nPolitiet rykkede talstærkt ud sammen med eksperter tidligere mandag\nDet kemiske beredskab rykkede mandag ud, da partistifter Rasmus Paludan modtog en mistænkelig pakke. Den viste sig dog blot at indeholde håndsprit. Foto: Presse-Fotos.dk/Scanpix\nDet var efter alt at dømme bare håndsprit, som partistifter Rasmus Paludan mandag modtog i en pakke på en adresse i Rødkærsbro, oplyser politiet.\nI første omgang frygtede Stram Kurs-stifteren, at det var et skadeligt stof. Men en kemisk analyse har vist, at det var ufarligt.\nDet fortæller vicepolitiinspektør Sune Espersen fra Midt- og Vestjyllands Politi.\n– Vi får en anmeldelse fra en borger, som har modtaget en pakke indeholdende to flasker med noget væske i. Det er ikke noget, han selv har bestilt, fortæller Sune Espersen – omend indirekte, da han ikke kan bekræfte, at der er tale om Rasmus Paludan.\nÅbnet i nærheden af Paludan\nSelv om politiet på grund af sin tavshedspligt ikke vil oplyse, at der er tale om Paludan, så har partistifteren imidlertid selv fortalt om episoden.\n– Der var en pakke, som bliver åbnet i nærheden af mig. Der var noget i den, som var mistænkeligt, noget væske, fortalte Paludan til Ritzau mandag eftermiddag.\nSune Espersen fortæller, at politiet på baggrund af oplysningerne fra anmelderen, altså Paludan, fik mistanke om, at flaskerne kunne indeholde et skadeligt stof. Der blev derfor spærret af i området, og det kemiske beredskab blev tilkaldt.\nBeredskabsstyrelsen bidrog i den forbindelse med CBRN-folk, en CBRN-vogn, en HazMat-vogn, en autosprøjte og en højtrykskompressor. Det oplyser Lars Høg Schou, operativ chef i Beredskabsstyrelsen på Twitter. CBRN er den del af Beredskabsstyrelsens eksperter, der tager sig af blandt andet kemikalier.\n– Den kemiske analyse af indholdet har vist, at der var tale om håndsprit eller lignende – en form for desinfektionsmiddel, fortæller vicepolitiinspektøren.\nHan fortæller, at der var tale om mindre flasker, og at man ikke kunne se på flaskerne, at der var tale om håndsprit.\n– Vi har ikke klarlagt, hvem der har fremsendt pakken, men det efterforsker vi nu, fortæller Sune Espersen.\nRasmus Paludan regnes for at være blandt de mest truede personer i landet. I disse dage verserer en retssag ved Retten i Aarhus, hvor to mænd er anklaget for at ville dræbe Paludan.\nDen ene mand blev skudt af politiet, da han ved et politisk møde grundlovsdag i fjor løb frem mod Paludan med en kniv.\nPaludan er kendt for i flere sammenhænge at afbrænde koraner, han er desuden dømt for overtrædelse af straffelovens såkaldte racismeparagraf.\nDømt blev han, fordi han i en YouTube-video kom med nedsættende udtalelser om sorte i Sydafrika. Straffen lød på 14 dages betinget fængsel.\nPludselig stod flammerne ud af vinduet


INTERNT SALG – BYGNINGSPROFILER - ISHØJ\nFor Triplan International A/S i Ishøj, søger People Company en intern salgskonsulent inden for bygningsprofiler. Igennem de senere år har Triplan oplevet en markant vækst inden for salg af kundetilpassede bygningsprofiler (primært i metal) og andre løsninger til montage af facader, etagedæk og gipsvægge mv., som hurtigt, lokalt og i god kvalitet kan sættes i produktion til Triplans kunder (B2B). Til at sikre den fortsatte vækst på området søges en Intern Salgskonsulent til at betjene såvel eksisterende som at skaffe nye kunder. Du får følgende arbejdsopgaver og ansvarsområder:\nDette indebærer bl.a. tilbudsgivning ud fra materialespecifikationer/tegninger mv., kalkulation samt opfølgning på tilbud (både egne og kollegernes) og ordremodtagelse samt ordrebehandling og evt. reklamationshåndtering\nTeamwork med produktionsplanlægger på fabrikken omkring ordrestatus og forventede leveringstider\nDu skal fungere som teknisk backup og med andre ad-hoc opgaver i tæt samarbejde med dine øvrige kollegaer i salgsafdelingen og i det hele taget bidrage mest muligt til at alle salgsmål realiseres.\nDu har ideelt set en håndværksmæssig baggrund som tømrer. Har du derudover en Byggetekniker- eller Bygningskonstruktøruddannelse, så er det et plus, men ikke et krav. Det vil være en fordel, hvis du har kendskab til metal, korrosion, konstruktioner og lidt statik\nDu har allerede nogen salgserfaring med salg af byggematerialer og løsninger til entreprenører og tømrerfirmaer – det kan være fra f.eks. byggematerialeleverandører eller trælastbranchen (B2B)\nHar du en anden faglig baggrund, som du mener kunne være relevant, så hører vi gerne fra dig. Det vigtigste er at du har et indgående branchekendskab og besidder købmandskab samt et veludviklet servicegen, som kunderne vil forvente af dig at du bruger alt det du kan\nDu er godt inde i Microsoft Excel, Word og Outlook og IT i det hele taget, da det er en vigtig del af hverdagen og en forudsætning for at kunne bestride jobbet. Der vil finde oplæring sted i Triplans ERP- og CRM-løsningerne og andre IT-værktøjer\nSom person er du selvstændig, arbejder struktureret og har en god ordenssans. Din tilgang til nye opgaver sker med et positivt sind, og du tager ansvar for egne opgaver og ansvarsområder og er ikke bange for at vise vejen og gå forrest. Frem for alt lægges der vægt på, at du har et godt humør og en høj servicegrad, er god til at kommunikere og trives i et travlt, uformelt og dynamisk miljø.\nTriplan International A/S bliver ikke bekendt med dit kandidatur uden foregående aftale.\nHar du spørgsmål til stillingen, er du velkommen til at kontakte Jens Peter Sørensen, People Company på telefon 7022 1711/ 2146 1711 eller via mail jps@peoplecompany.dk Du kan også kontakte Direktør Klaus Groth Larsen, Triplan på telefon 2688 8738.\nTriplan er en solid, dansk virksomhed med 75 års erfaring. Vi leverer produkter i høj kvalitet til professionelle byggefolk, og vi har specialiseret os i design og produktion af glasvægsløsninger, gipsvægge og etagedæk i stål. Med produktion i Danmark kan vi levere hurtigt, og vi er ikke bange for at kaste os ud i specielle løsninger. Vi er en travl og seriøs arbejdsplads og har fokus på både medarbejderne og kundens trivsel. Vi lægger stor vægt på kvalitet i alt hvad vi laver, og vi går højt op i at have styr på alle processer fra udvikling til produktion og levering. I 2016 blev Triplan ISO 9001-certificeret, hvilket er en garanti for, at vi leverer produkter og service i ensartet kvalitet. Hver gang. Triplan, der har til huse i egne lokaler i Ishøj, beskæftiger mere end 50 ansatte og er inde i en god positiv udvikling og har en solid økonomi. Læs mere om Triplan på www.triplan.dk


Nem spaghetti med kødsovs - Populære børneretter - IN Kids.dk\nSmokey eyes – Lær at lægge en sexet make-up – med video! Gentagelser – Hvorfor de er vigtige for dit barns udvikling\nNem spaghetti med kødsovs – Populære børneretter\nAf INkids.dk Posted 24. marts 2013 · Add Comment\nNem spaghetti med kødsovs er en klassiker i de fleste børnefamilier og vores hjem er ikke spor anderledes. Det er en god ret ikke mindst fordi den er overkommelig at lave uanset om man er veludrustet i forhold til køkkenredskaber eller blot har kniv og spækbræt. Det er blevet tid til næste artikel om nemme børneretter på under 30 minutter. I serien findes i forvejen opskrifter på nemme pandekager og boller i karry. Derudover er der også opskriften på nemme småkager, madpakkebrød og sunde madpakker uden rugbrød.\nDet er ferietid og det betyder at de fleste, specielt børnene, nu har tid til at slappe lidt af i hjemmet. Det betyder en masse tid på legepladsen og en stor sult når flyverdragten er kommet af.\nEn god portion med nem spaghetti med kødsovs kan holde de fleste små maver mætte i et godt stykke tid og er samtidig en nem måde at introducere børnene til nye grønsager. Endda helt uden at de ved det, hvis de er kræsne i forhold til vitaminbomberne. Hak f.eks. squash, selleri eller gulerødder fint og steg dem med sammen med champignonerne i punkt 3 i opskriften. Smager det for meget af grønsager, så kom en lille dåse tomatkoncentrat i.\nPopulære børneretter: Nem Spaghetti med kødsovs\nMængde: Nok til 2 voksne og 2 tumlinger\nTip: Hvis du er i lidt god tid, så lad den færdige kødsovs simre i en halv time. Så bliver grønsagerne mere udkogte og nemmere at spise for de mindste børn.\n500 g hakket okse- eller kyllingekød – gerne økologisk\n1 glas champignoner (gerne friske økologiske champignoner)\nSalt, peber, oregano og basilikum kan tilsættes efter smag\nOlie eller lidt smør til stegning\nHak løgene og svits dem let gyldne\nTilsæt kødet og steg det let brunt\nTilsæt champignonerne og lad dem stege med i 3 minutters tid\nTilsæt de hakkede tomater og krydderier (oregano og basilikum)\nLad kødsovsen simre mens du koger pastaen\nSmag kødsovsen til med salt og peber mens pastaen hviler\nVelbekomme, nem spaghetti med kødsovs!\nHar du andre gode og nemme opskrifter, så del dem gerne med os på vores Facebook-side.\nNem spaghetti med kødsovs - Populære børneretter, 3.6 out of 5 based on 8 ratings